“Oliy taʼlim muassasalari boshqaruv, texnik, xizmat koʻrsatuvchi va oʻquv-yordamchi xodimlarining namunaviy shtatlarini tasdiqlash toʻgʻrisida”gi qarorga oʻzgartirishlar kiritish haqida
(resolution, 2017-02-27)

Oʻzbekiston Respublikasi Prezidentining 2012-yil 24-iyuldagi PF-4456-son “Oliy malakali ilmiy va ilmiy-pedagog kadrlar tayyorlash va attestatsiyadan oʻtkazish tizimini yanada takomillashtirish toʻgʻrisida”gi, 2016-yil 22-fevraldagi PF-4782-son “Aholining hojatmand qatlamlarini ijtimoiy qoʻllab-quvvatlash hamda tibbiy-ijtimoiy yordam koʻrsatish tizimini yanada takomillashtirish chora-tadbirlari toʻgʻrisida”gi farmonlariga hamda Oʻzbekiston Respublikasi Vazirlar Mahkamasining 2015-yil 19-iyundagi 164-son “Xizmatchilarning asosiy lavozimlari va ishchilar kasblarining yangilangan klassifikatorini tasdiqlash toʻgʻrisida”gi qaroriga muvofiq, Oʻzbekiston Respublikasi Oliy va oʻrta maxsus taʼlim vazirligi, Mehnat vazirligi va Moliya vazirligi qaror qiladi: 1. Oʻzbekiston Respublikasi Oliy va oʻrta maxsus taʼlim vazirligi, Mehnat va aholini ijtimoiy muhofaza qilish vazirligi va Moliya vazirligining 2010-yil 15-dekabrdagi 485/1, 200-KK, 107-son “Oliy taʼlim muassasalari boshqaruv, texnik, xizmat koʻrsatuvchi va oʻquv-yordamchi xodimlarining namunaviy shtatlarini tasdiqlash toʻgʻrisida”gi qaroriga (roʻyxat raqami 2182, 2011-yil 14-yanvar) (Oʻzbekiston Respublikasi qonun hujjatlari toʻplami, 2011-y., 3-son, 25-modda) ilovaga muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. Qarorning 2-bandida: a) ikkinchi xatboshidagi “boʻyicha 2010-yil uchun tasdiqlangan shtatlar jadvallarida koʻzda tutilgan xodimlar soni doirasida, boshqaruv xodimlarining belgilangan cheklangan soniga rioya qilgan holda” degan soʻzlar “hisobidan” degan soʻz bilan almashtirilsin; b) toʻrtinchi xatboshidagi “Mehnat va aholini ijtimoiy muhofaza qilish vazirligi” degan soʻzlar “Mehnat vazirligi” degan soʻzlar bilan almashtirilsin. 2. Oliy taʼlim muassasalari boshqaruv, texnik, xizmat koʻrsatuvchi va oʻquv-yordamchi xodimlarining namunaviy shtatlarida: a) I bobning 12 — 15-pozitsiyalari quyidagi tahrirda bayon etilsin: “ 12. Ilmiy kengashning ilmiy kotibi mazkur Namunaviy shtatlarning ilovasiga muvofiq belgilanadi 13. Oliy taʼlim muassasasi kengashi kotibi 1 1 1 1 1 1 1 1 1 1 1 1 14. Yuriskonsult (yurist) 1 1 1 1 15. Katta yuriskonsult (yurist) 1 1 1 1 1 1 1 1 ”; b) ilovada: 2 — 4, 16, 52 va 54-bandlardagi “Mehnat va aholini ijtimoiy muhofaza qilish vazirligi” degan soʻzlar “Mehnat vazirligi” degan soʻzlar bilan almashtirilsin; 5-bandda: uchinchi xatboshidan “stajor-tadqiqotchi-izlanuvchi va” degan soʻzlar chiqarib tashlansin; toʻrtinchi xatboshi quyidagi tahrirda bayon etilsin: “OTMda fan doktori ilmiy darajasini beruvchi ilmiy kengashlarning mavjudligi.”; 9-band quyidagi tahrirda bayon etilsin: “9. Ilmiy kengashning ilmiy kotibi lavozimi fan doktori ilmiy darajasini beruvchi ilmiy kengash tashkil etilgan OTM uchun 1 birlik sonida kiritiladi.”; 10-band oʻz kuchini yoʻqotgan deb topilsin; 14-banddan “stajor-tadqiqotchi-izlanuvchi va” degan soʻzlar chiqarib tashlansin; 55-banddagi “Mehnat va aholini ijtimoiy muhofaza qilish vazirligining” degan soʻzlar “Mehnat vazirligining” degan soʻzlar bilan almashtirilsin.